טרי פורטר

טרי פורטר (באנגלית: Terry Porter; נולד ב-8 באפריל 1963) הוא כדורסלן עבר ומאמן אמריקאי, ששיחק במשך 17 עונות בליגת ה-NBA בעמדת הרכז. נודע כשחקן הגנה חזק ואגרסיבי, וכקלע חוץ מצוין, שלאורך הקריירה קלע ב-38.6% מטווח השלוש. ממוצעיו לאורך הקריירה הם 12.2 נקודות, 3.0 ריבאונדים, ו-5.6 אסיסטים למשחק. מאז אפריל 2016 משמש כמאמן קבוצת הכדורסל של אוניברסיטת פורטלנד.

מכללות
פורטר נולד וגדל בעיר מילווקי שבוויסקונסין, ושיחק כדורסל מכללות באוניברסיטת ויסקונסין-סטיבנס פוינט אשר השתתפה בליגת המכללות השלישית. בעונת ה שלו נבחר לשחקן המצטיין של , לאחר שהוביל את קבוצתו לגמר הטורניר. בארבע עונותיו באוניברסיטה רשם ממוצעים של 13.5 נקודות ו-3.8 אסיסטים למשחק.

קריירת משחק
פורטר נבחר בבחירה ה-24 של דראפט ה-NBA לשנת 1985, על ידי קבוצת פורטלנד טרייל בלייזרס. בעונות הבאות הפך לחלק משלד הקבוצה, שהייתה אחת המובילות באזור המערבי, לצד קלייד דרקסלר, ג'רום קרסי, באק ויליאמס וקווין דאקוורת'. בכל 10 עונותיו בפורטלנד השתתפה הקבוצה בפלייאוף ה-NBA, ובעונות  ו- אף העפילה לשלב הגמר, אך הפסידה לדטרויט פיסטונס ושיקגו בולס, בהתאמה. בתקופתו עם הטרייל בלייזרס חילק 5,319 אסיסטים בסך הכול, המדרגים אותו ראשון בתולדות הקבוצה. כמו כן מדורג פורטר שני בחטיפות (אחרי דרקסלר), ושלישי בנקודות (אחרי דרקסלר ולמרכוס אולדרידג') ובמשחקים (אחרי דרקסלר וקרסי).

לקראת עונת  חתם על חוזה במינסוטה טימברוולבס, ובעונת  עזר לה להעפיל לפלייאוף ה-NBA הראשון בתולדותיה, כמחליפו של הרכז הפותח סטפון מרבורי. גם בעונתו השלישית העפילה הקבוצה לפלייאוף, אך בשתי הפעמים הודחה כבר בסיבוב הראשון. בעונת  שיחק עבור מיאמי היט כמחליפו של טים הארדוויי, ובשלוש העונות הבאות שיחק בסן אנטוניו ספרס, כגיבוי לאייברי ג'ונסון וטוני פארקר. בסיום עונת  פרש ממשחק, בגיל 39.

קבוצותיו של פורטר העפילו לפלייאוף ה-NBA ב-16 מתוך 17 עונותיו בליגה (בעונת 1995/1996 מינסוטה לא העפילה). בעת פרישתו דורג במקום התשיעי ברשימת מוסרי האסיסטים המובילים בתולדות ה-NBA, עם 7,160 אסיסטים. בדצמבר 2008 העלו הטרייל בלייזרס את גופייתו של פורטר, עם המספר 30, לתקרת אולמם הביתי, כהוקרה על תרומתו לקבוצה.

קריירת אימון
מיד עם פרישתו ממשחק, בשנת 2002, החל לשמש כעוזר מאמן בסקרמנטו קינגס, תחת ריק אדלמן. בשנת 2003 מונה למאמנה הראשי של מילווקי באקס, קבוצת עיר הולדתו, והחזיק בתפקיד במשך שתי עונות בהן העמידה הקבוצה מאזן כולל של 71 ניצחונות ו-93 הפסדים (43.3%). בעונתו הראשונה הוביל את הבאקס למעמד הפלייאוף, אך הם הודחו ממנו בסיבוב הראשון מול האלופה שבדרך, דטרויט פיסטונס.

בעונת  חזר ל-NBA לאחר שנתיים, כשהחל לשמש כעוזר מאמן בדטרויט פיסטונס תחת פליפ סונדרס. לקראת עונת  מונה למאמן הראשי של פיניקס סאנס, אך הודח מהתפקיד לאחר 51 משחקים, בהן רשמה הקבוצה 28 ניצחונות ו-23 הפסדים (54.9%). בין עונות  ל- חזר לשתף פעולה עם ריק אדלמן, כעוזר המאמן שלו במינסוטה טימברוולבס.

ב-2 באפריל 2016 מונה פורטר למאמן קבוצת הכדורסל של אוניברסיטת פורטלנד.

קישורים חיצוניים

 סטטיסטיקות קריירת האימון ב-NBA, באתר Basketball-reference.com

הערות שוליים

מאמני כדורסל אמריקאים
כדורסלני פורטלנד טרייל בלייזרס
כדורסלני מינסוטה טימברוולבס
כדורסלני מיאמי היט
כדורסלני סן אנטוניו ספרס
מאמני מילווקי באקס
מאמני פיניקס סאנס
משתתפי משחק האולסטאר של ה-NBA
כדורסלנים אפרו-אמריקאים
כדורסלנים אמריקאים
כדורסלנים ב-NBA שגופייתם הופרשה
בחירות דראפט של פורטלנד טרייל בלייזרס
ויסקונסין: כדורסלנים
כדורסלני אוניברסיטאות ומכללות בארצות הברית
אמריקאים שנולדו ב-1963